Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 665

4. A faipari szakmai alapozás fejlesztési feladatai A tananyag oktatása során fejlődjenek a tanulók tanuláshoz szükséges képességei, így különösen az ismeretelemző-értékelő, szintetizáló, fogalomalkotó, általánosító gondolkodás, az önálló tapasztalatszerzés és ismeretalkalmazás képessége, a kreativitás, a logikus gondolkodás. Fejlődjön a tanulók célirányos műszaki feladatmegoldó képessége, rajzkészségeik. A szóbeli és írásos szakmai kommunikációban használják helyesen a szakmai kifejezéseket, értsék a szakmai alapfogalmakat, használják a gondolatközlés rajzi formáit. Alakuljon ki és fejlődjön a tanulók szépérzéke, erősödjön meg a saját munkájukkal kapcsolatos igényességük, tanulásuk legyen átgondolt, célszerű és eredményes, írásos munkáikban, rajzfeladataikban törekedjenek az igényes külalakra, számítási eredményeikben a pontosságra. A tananyag elsajátítása során a tanulók váljanak képessé szakmai leírások, táblázatok, grafikonok használatára, faipari szakrajzok, ábrák helyes értelmezésére, a mértékrendszerek szakszerű, biztos alkalmazására. A tantárgyi tevékenység végzése során erősödjék a tanulókban a kötelességtudat, a felelősségérzet, a mások munkájának, eredményeinek, teljesítményeinek tisztelete. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki a munkához, életpályához való kötődésük. A tananyag elsajátítása során fejlődjenek a tanulók szakmai gyakorlatok elvégzéséhez szükséges képességei, így különösen az önálló tapasztalatszerzés képessége, a kreativitás, a gyakorlati feladatmegoldó képesség. Munkájuk során szakszerűen tudjanak leírásokat, szakirodalmat, táblázatokat használni, rajzokat értelmezni. Munkájuk során fejlődjön térlátásuk, munkabírásuk, kézügyességük, finomodjanak mozdulataik, munkavégzésük legyen egyre fegyelmezettebb, pontosabb. Tanulják meg beosztani a rendelkezésükre álló időt, a kéziszerszámok, eszközök balesetmentes, biztos használatát, maradéktalanul tartsák be a munka- és tűzvédelmi szabályokat. A tanulók legyenek képesek a tanult kézi műveleteket önállóan elvégezni, az eszközöket célszerűen és szakszerűen használni, ismerjék meg a faipari technológiákat, eljárásokat, felhasznált anyagokat, ezek környezetre gyakorolt hatásait. Legyenek képesek ismereteiket alkalmazni, tapasztalataikat felhasználni gyakorlati munkájuk, illetve későbbi tanulmányaik során. Szakszerűen készítsenek el rajz alapján egyszerű munkadarabokat. 2006/79/II. szám Kiemelt fejlesztési feladatok Az alapvető erkölcsi, etikai normák iránti fogékonyság fejlesztése. A nemzeti kultúránk részét képező faipari értékek megismertetésével a nemzettudat, a nemzeti önismeret, a hazaszeretetet fejlesztése. Az asztalosság mint az európai közös szakképesítés megismerésével az európai azonosságtudat kifejlesztése a magyarságtudat megtartásával. A faipar potenciális környezetszennyező voltának feltárásával a környezettudatos magatartás fejlesztése. Az információs és kommunikációs kultúra és a megismerési képességek fejlesztése. Az eredményes tanulás módszereinek, technikáinak elsajátíttatása. A pozitív beállítódások, magatartások és szokások kialakítása. A felnőttekre, a munkavállalókra és a közösségi emberekre jellemző tulajdonságok fejlesztése.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes